钦定古今图书集成/历象汇编/庶征典/第135卷 > 《观象玩占》 > 晋
## 钦定古今图书集成/历象汇编/庶征典/第135卷 > 《观象玩占》 > 晋

### 元帝太兴三年雨木冰

按《晋书元帝本纪》。不载。　按《五行志》，“太兴三年二月
辛未雨木冰。后二年周𫖮等遇害。”是阳施不下通也。

### 穆帝永和八年雨木冰

按《晋书穆帝本纪》，不载。　按《五行志》，“永和八年正月
乙巳，雨，木冰。是年殷浩北伐，明年军败，十年废黜。”又
曰：“荀羡、殷浩北伐，桓温入关之象也。”

### 孝武帝太元十四年雨木冰

按《晋书孝武帝本纪》，不载。　按《五行志》，“太元十四年
十二月乙巳，雨，木冰。明年二月王恭为北藩，八月庾
楷为西藩，九月王国宝为中书令，寻加领军将军，十
七年殷仲堪为荆州。虽邪正异规，而终同夷灭，是其
应也。”